cyanic-selkie/wikianc huggingface dataset:
Teho-osasto
Kehittämishanke Suomessa
Suomessa käynnistyy työ teho- ja valvontahoidon valtakunnallisten tavoitteiden luomiseksi. Sosiaali- ja terveysministeriön asettaman työryhmän puheenjohtajana toimii Kuopion yliopistollisen sairaalan teho-osaston ylilääkäri Stepani Bendel. Siinä yhteydessä luodaan suunnitelma alueellisesta ja valtakunnallisesta varautumisesta esimerkiksi pandemiatilanteisiin. Samalla on tarkoitus käsitellä tilannekuvan ylläpitoa sekä suunnitella osaavan henkilöstön saatavuutta poikkeustilanteissa. Samalla arvioidaan tehohoitokapasiteetin tarve ja millainen valmius tehoitoon on oltava. Perhe- ja peruspalveluministeri Aki Lindén totesi keväällä 2022, että Suomeen tarvitaan 100 tehohoitopaikkaa lisää. Yhden tehohoitopaikan vuosikustannus on 1 000 000 euroa ja sadan tehohoitopaikan lisääminen maksaisi 100 000 000 euroa. Puolet tästä on palkkakuluja ja puolet laite-, lääke- ja infrakuluja. Jatkossa tehohoitopaikkojen perustamisesta päättävät perustettavat hyvinvointialueet. Lainsäädännöllä tehohoitopaikkojen lukumäärää ei määrätä. Jos tästä määrättäisiin lainsäädännöllä, tulisi siihen osoittaa myös rahoitus. Työryhmän esitys valmistui 24. helmikuuta 2023. Se ehdottaa neiportaisen toimintamallin käyttöönottoa Suomen sairaaloissa. Mallissa on tärkeää turvata henkilöstön saatavuus sekä kattavan tilannekuvan ylläpito. Työryhmän esityksessä todetaan, että Suomessa on yhteensä 300 teho- ja valvontahoitopaikkaa aikuisille. Lapsille teho- ja valvontahoitopaikkoja on 30. Se ehdottaa tehopaikkojen akkreditointia, jossa selviää tarvittavat tilat, välineet ja henkilökunta. Suomen nykyistä teho- ja valvontahoitopaikkojen lukumäärää työryhmä piti riittävänä, jos kaikki tehohoitajavakanssit olisivat täynnä. Työryhmä ehdottaa lisäksi myös 300 tehohoitoon perehdytetyn hoitajan palkkaamista, jotta tehohoito kykenee selviytymään poikkeustilanteista. Nämä 300 koulutettua hoitajaa työskentelisivät monessa eri yksikössä, mutta poikkeustilanteissa heidät sjoitettaisiin teho-osastoille. Näin poikkeustilanteissa voidaan hoitaa noin 120 poikkeustilanteen johdosta tullutta tehopotilasta ilman että sairaaloiden muuta toimintaa tulisi vähentää.
Seppo Törmälä
Seppo Kalevi Törmälä (s. 29. heinäkuuta 1926 Liminka) on suomalainen agronomi ja eläköitynyt järjestöjohtaja, joka on saanut maanviljelysneuvoksen arvonimen.
Narratologia
Narratologia tarkoittaa narratiivien eli kertomusten ja narratiivisten rakenteiden sekä niiden vaikutusten teoriaa ja tutkimusta eli kertomuksen teoriaa. Termin narratologie esitti ensimmäisen kerran Tzvetan Todorov vuonna 1969 julkaistussa teoksessaan Grammaire du Décaméron. Narratologisella metodilla voi tutkia kaikenlaisia kertomuksia tai tekstejä, vaikka usein narratologia keskittyykin kaunokirjallisten tekstien tutkimukseen. Sitä on kuitenkin joskus sovellettu uutisteksteihin ja sairauskertomuksiin. Tutkimuksen kohteina siinä erotetaan tarina (tapahtuma-aines) ja diskurssi (kertomuksen muoto).
Kertomuksen analyysi
Kertomuksen analysoinnissa käytetään alun alkaen Aristoteleelta periytyviä, venäläisten formalistien omaksumia käsitteitä kerrottu tarina (fabula, story, histoire) ja kerronta (sjužet, discourse, récit). Kerrottu viittaa tapahtumien kronologiseen jatkumoon ja kerronta eli diskurssi siihen tapaan, jolla juoni (plot) narratiivissa esitetään. Samalla tutkitaan tarinan ja diskurssin välistä suhdetta. Niiden lisäksi narratologi tutkii tekstin aikasuhteita.
Jääkiekon nuorten naisten maailmanmestaruuskilpailut 2012
Lopputulokset
1. divisioona
Varkaitten paratiisi
Tarina
Varkaitten paratiisin tapahtumapaikkana on Ranskan Riviera. Cary Grant esittää John Robieta, kuuluisaa amerikkalaista eläkkeelle jäänyttä jalokivivarasta. "Kissa"-lempinimen saanut Robie viettää aikaansa viinitilallaan. Alueella tapahtuneet jalokivivarkaudet saavat poliisin kuitenkin epäilemään kuuluisaa Kissaa syylliseksi. John päättää paeta, etsiä jalokivivarkaan, ja todistaa syyttömyytensä.
Nick Spaling
Ura
7. heinäkuuta 2011 Spaling teki Nashvillen kanssa kaksivuotisen jatkosopimuksen.
Fred Astaire
Elämä ja ura
Astaire siirtyi Hollywoodiin, missä hän esiintyi aluksi elokuvamusikaaleissa Suurkaupungin tytär (1933) sekä Carioca (1933). Jälkimmäisestä, RKO:n tuottamasta elokuvasta alkoi Astairen ja naisnäyttelijä Ginger Rogersin pitkäaikainen yhteistyö. Kaksikko tähditti 1930-luvun aikana kahdeksaa romanttista tanssi- ja musiikkipainotteista menestyselokuvaa, joista tunnetuimpia ovat Top Hat (1935), Hääkarkuri (1936) ja Saanko luvan? (1937).
Astairen ja Rogersin yhteistyö kesti 1930-luvun loppuun saakka. He esiintyivät sen jälkeen yhdessä vielä kerran, elokuvassa Me tanssimme taas (1949). Astairen elokuvaura jatkui 1940-luvulla menestyksellisesti muiden tanssipartnerien kanssa, kuten Eleanor Powellin kanssa elokuvassa Broadwayn sävel (1940). Astairen muita menestyselokuvia olivat muun muassa Ravintola Vapaa-aika (1942), Sinun kanssasi kahden (1948) ja Iskelmäkaruselli (1953).
1960- ja 1970-luvuilla ikääntyvä Astaire vähensi tanssimista elokuvissaan, mutta tanssi vielä esimerkiksi vuoden 1974 dokumenttielokuvassa That’s Entertainment Gene Kellyn kanssa.
Yksityiselämä
Astaire meni naimisiin heinäkuussa 1933 Phyllis Livingstonen kanssa. Pariskunta sai pojan ja tyttären. Phyllis kuoli vuonna 1955. Astaire meni toisen kerran naimisiin vuonna 1980, Robyn Smithin kanssa.
Filmografia
thumb|Fred Astaire ja Ginger Rogers elokuvassa Top Hat (1935).
Strontiumfluoridi
Ominaisuudet, valmistus ja käyttö
Strontiumfluoridia valmistetaan neutraloimalla strontiumkarbonaattia vetyfluoridilla tai saostamalla strontiumkloridin liuoksesta fluorin avulla.
Liikenne Suomessa
Tieverkko
Tieverkon kunnossapito talviaikaan vaatii lumen auraamista ja liukkauden torjuntaa. Sen tavoitetaso on määritelty hoitoluokkien avulla: korkeimman hoitoluokan tiet pyritään pitämään talvellakin paljaina, mutta vähän liikennöidyille, alhaisen hoitoluokan teille annetaan muodostua pysyvä polanne eli tiivis lumipeite. Kelirikko aiheuttaa ongelmia sorateillä keväisin.
Ajoneuvot
Suomessa henkilöautot ovat vanhempia kuin Euroopassa keskimäärin, sillä vuonna 2015 Suomessa autot olivat keskimäärin 11,3 vuotta vanhoja, kun taas Euroopan autonvalmistajien liiton ACEA:n tilastojen mukaan autojen keski-ikä Euroopassa oli 9,65 vuotta. Keski-ikä vaihteli myös merkittävästi eri puolilla Suomea. Autot olivat uudempia pääkaupunkiseudulla ja suurten kaupunkien, kuten Tampereen ja Turun ympäristössä, missä ne olivat keskimäärin alle kymmenvuotiaita. Muualla autokanta oli vanhempaa ja joissakin kunnissa keski-ikä nousi jopa 15 vuoteen. Vuonna 2015 toteutettiin määräaikainen kokeilu, jossa kuluttaja sai huomattavan alennuksen, jos hän toimitti yli kymmenen vuotta vanhan auton romutettavaksi ja osti uuden, jossa oli pienet hiilidioksidipäästöt.
Isorotta
Lisääntyminen
Poikueessa on poikasia yhden ja viidentoista välillä. Tähän kuitenkin vaikuttaa populaation tiheys ja ravinnonsaanti sen elinympäristössä: ravinnon väheneminen ja rottakannan koon kasvaminen tietyllä alueella pienentävät poikueita. Sukukypsyyden isorotta saavuttaa 3–4 kuukauden iässä. Isorottanaaras on kiimassa noin 3–4 päivän välein. Sen kantoaika on noin 24 päivää. Lisääntymistehokkuutta lisää se, että naaras voi paritella heti synnytyksen jälkeen.
Rotta ja ihmiset
Isorottia käytetään usein koe-eläiminä tieteellisissä ja teollisuuden kokeissa. Oppimiskykynsä ansiosta sitä on myös laajalti hyödynnetty käyttäytymistieteellisissä tutkimuksissa.
Sekasin Kollektiivi
Sekasin Gaming
Sekasin Gaming on Suomen suurin syrjäytymistä ehkäisevä, matalankynnyksen apua tarjoava verkkoyhteisö. Sen tärkein muoto on kohtaamispaikka Discordin Sekasin-palvelimella. Yhteisö on auki 24 tuntia päivässä, ympäri vuoden. Sekasin Gaming tarjoaa nuorille vertaistukea, asiantuntevaa, monipuolista osaamista järjestöyhteistyön kautta ja tukea kaikkiin elämäntilanteisiin. Kaikki palvelut ovat ilmaisia ja anonyymejä.
Liikenne Suomessa
Vesiväylät ja satamat
pienoiskuva|Rauman satama. Suomi ylläpitää 16 200 kilometriä vesiväyliä, joista kauppamerenkulun väyliä on 3 900 kilometriä.
Linja-autoliikenne
Paikallista tai seudullista joukkoliikennettä on järjestetty 77 kunnassa. Suurin osa kaupunkiliikenteen harjoittajista käyttää jotain matkakorttijärjestelmää, jollaiseen liittyvä laite on 4 500 ajoneuvossa. Yksi suosituista matkakorteista on Waltti-kortti, joka on käytössä muun muassa Hämeenlinnassa, Joensuussa, Jyväskylässä, Kajaanissa, Kuopiossa, Lahdessa, Lappeenrannassa, Oulussa ja Vaasassa. Waltti-järjestelmän kehittäjiin kuuluu yli 20 kuntaa ja yhdeksän ELY-keskus ta.
Paikallisjunaliikenne
Helsingin seudun lähijunaliikenne ja Tampereen seudun lähijunaliikenne perustuvat raskaisiin sähköjuniin. Lähijunaliikennettä on kaavailtu myös muun muassa Turun seudulle. Muualla Suomessa paikallisjunia liikennöidään lähinnä kaukoliikenteen liityntäyhteyksinä. Lisäksi joillakin rataosilla kulkee ”taajamajuna”- tai kiskobussi-nimikkeellä liikennöitäviä pikajunien liityntäjunia, joita voi myös pitää paikallisjunina. Kiskobussivuoroilla ei ole ollut konduktöörejä kesäkuun 2016 jälkeen.
Liikenteen suunnittelu ja hallinto
Suomen liikenteen tulevaisuutta käsitellään valtioneuvoston tekemässä liikennepoliittisessa selonteossa eduskunnalle. Vuonna 2012 annetussa selonteossa linjataan liikennepolitiikkaa vuosille 2012–2022 ja esitetään visio vuoden 2030 jälkeisestä ajasta.
Liikenteen ympäristövaikutukset
Liikenne, varsinkin tieliikenne, on ylivoimaisesti suurin yksittäinen ympäristömelun lähde ja tuottaa melusta noin 99 prosenttia. Liikenteen melualueilla asuu noin miljoona suomalaista. Kaksi prosenttia heistä asuu Helsinki-Vantaan lentoaseman melualueella. Lentoliikenteen meluhaittaa pienennetään sekä lentokoneiden kehityksellä että lennonjohdon menetelmillä. Öisin lentämistä ei ole kuitenkaan kielletty kokonaan.
Autot ja lentoliikenne 1900-luvun alussa
pienoiskuva|Katajanokan lentosatama 1928. pienoiskuva|Linja-auto Turussa 1928 Autot saapuivat Suomeen 1900-luvun alussa. Ensimmäisen auton hankki turkulainen kauppaneuvos Victor Forselius vuonna 1900. Autokanta kasvoi kuitenkin hitaasti: vuonna 1922 autoja oli vain 2 500 ja vuonna 1930 noin 40 000. Henkilöliikenteessä linja-auto syrjäytti 1930-luvulla hevosen pitähköillä matkoilla. Suomalaisen autoteollisuuden pitkäaikaisin toimija on kuitenkin kuorma-autoja ja linja-autojen runkoja valmistava Sisu Auto, joka aloitti vuonna 1932 nimellä Suomen Autoteollisuus. Ensimmäiset maantiet olivat kuitenkin vielä silloin mutkaisia ja soralla tai hiekalla päällystettyjä. Tavarankuljetusta hallitsivat rautatiet, joita rakennettiin itsenäisyyden ensimmäisinä vuosikymmeninä edelleen lisää.
Liikenteen modernisointi toisen maailmansodan jälkeen
Toisen maailmansodan jälkeen tekniikan kehittyminen on muuttanut Suomenkin liikennettä. Hevosliikenne on käytännössä kadonnut lopullisesti, ja autokuljetus on lopettanut puutavaran uiton. Tieverkkoa kunnostettiin sodan jälkeen työllisyystöinä. Maailmanpankista vuosina 1964–1971 saatujen lainojen avulla nostettiin tienrakennus Suomessa nykyaikaiselle tasolle ja rakennettiin ensimmäiset moottoritiet Kuljusta Tampereelle ja Helsingin Tattariharjusta Järvenpäähän. Yleinen kattonopeus maanteille saatiin Kekkosen uudenvuodenpuheen jälkeen vuonna 1973.
Suurkäräjät
Suurkäräjät on Norjan kansanedustuslaitos. Suurkäräjät perustettiin vuonna 1814, ja se on ollut Norjan ylin poliittinen elin vuodesta 1884.
Cole Jarrett
Kauden 2006–2007 Jarrett pelasi DEL-liigassa Eisbären Berlinissä. Hän teki SM-liigaseura HPK:n kanssa vuoden sopimuksen kesällä 2007. Jarrett ei onnistunut HPK:ssa ja hänen sopimuksensa purettiin, kun Tyler Hirsch liittyi joukkueeseen ja Jarrett jäi ulkomaalaiskiintiön ulkopuolelle. Helsingin Jokerit hankkikin hänet puolustajapulassaan koeajalle marraskuun lopulla. Jarrett ei jatkanut Jokereissa tammikuussa 2008 loppuneen koeajan jälkeen, vaan siirtyi Allsvenskanin Malmöhön.
Jarrett siirtyi kaudeksi 2008–2009 DEL-liigan Sinupret Ice Tigersiin ja seuraavaksi kaudeksi Itävallan pääsarjan EC Graz 99ersiin. Kaudella 2010–2011 hän pelasi ALIH:n Tōhoku Free Bladesissa, kunnes palasi jälleen seuraavaksi kaudeksi EC Graz 99ersiin.
Joutsjärvi (järvi, Sysmä)
Maantietoa
Järven rantaviivan pituus on 54 kilometriä, josta saarten rantaviivan yhteispituus on 13 kilometriä. Järvellä on yksi kylä Valittula, joka sijaitsee järven pohjoispuolelta ohittavan seututien 413 varrella. Muu asutus on haja-asutusta ja vapaa-ajan asutusta. Järven länsirantaa seuraa Joutsmatkan ja Mikkolanmäen yhdistävä kylätie, josta haarautuu järven eteläpäähän Mäyrän kylään kulkeva tie. Järven itärantaan pääsee Tokeensalmen tien kautta. Järven keskelle työntyy pohjoisesta kolme kilometriä pitkä ja kilometrin levyinen niemi. Lähes kaikilla rannoilla ulottuu järvenrantaan peltomaata. Metsäisiä rantoja on peltojen välissä siellä täällä.
Galerna (S71)
Galerna (runkonumero S71) on Espanjan laivaston vuonna 1981 vesille laskettu Galerna-luokan sukellusvene.
Roger Borsa
Rogerin kuoleman jälkeen 1111 häntä seurasi Apulian herttuana hänen poikansa Guglielmo (Vilhelm) II, joka kuoli lapsettomana 1127. Tämän jälkeen Apulian herttuakunta joutui hänen serkulleen, Roger de Hautevillelle, joka yhdisti kaikki Italian ja Sisilian normannilaiset maat halliten kuninkaana nimellä Roger II.
Emil Collan (haulikkoampuja)
Emil Collan osallistui vuoden 1912 Tukholman olympialaisiin Suomen ampumajoukkueessa. Hän sijoittui haulikkoammunnan henkilökohtaisessa kilpailussa 32. sijalle. Joukkuekilpailussa Suomi sijoittui viidenneksi 233 pisteellä. Joukkueessa ampuivat Collanin (37 pistettä) lisäksi Carl Bacher (44), Robert Huber (43), Adolf Schnitt (41), Karl Fazer (36) ja Axel Londen (32).
Kerteselkä
Maantietoa
Järven pinta-ala on 524 hehtaaria eli 5,2 neliökilometriä. Se on 7,3 kilometriä pitkä ja 2,9 kilometriä leveä. Järvellä on koilliseen työntyvä lahti, jossa on Mustalahden ja Kivilahden lahdenhaarat, ja ne kasvattavat järven leveyttä. Järven keskikohdalla järvi on leveimmillään 1,5 kilometriä leveä. Järven ympäristö on alavaa maata ja sen ympäristössä on vain muutama mäki, mutta sen rannat voivat olla paikoin jyrkät. Viitavuoren kallioinen pää ulottuu lähes järven kaakkoispäähän asti.
Quarré-les-Tombes
Quarré-les-Tombes on saanut nimensä kirkkoa ympäröivistä 112:sta kivisestä sarkofagista. Sarkofageihin on todennäköisesti haudattu 700- ja 800-luvuilla taisteluissa kaatuneita merovigisotilaita. Kirkko on uudelleenrakennettu 1500-luvulla, ja nykyisen asunsa se sai 1800-luvulla.
Kunta on osa Morvanin luonnonpuistoa (Parc naturel régional du Morvan).
Raúl Eduardo Vela Chiriboga
Vela Chiriboga nimitettiin 29. huhtikuuta 1975 Azoguesin piispaksi ja 8. heinäkuuta 1989 Ecuadorin sotilaspiispaksi sekä Pauzeran titulaaripiispaksi. Hän erosi titulaarihiippakunnan johdosta 7. maaliskuuta 1998. Hänet nimitettiin Quiton arkkipiispaksi 21. maaliskuuta 2003, ja hän toimi tehtävässään, kunnes jäi eläkkeelle 11. syyskuuta 2010. Konsistoriossa 20. marraskuuta 2010 Vela Chiribogasta tehtiin yksi kardinaaleista. Hänet nimitettiin Santa Maria in Vian kardinaalipapiksi, joksi hänet asetettiin 28. marraskuuta.
Sotahullu
Näyttelijät
Lähde:
Fengshui
Luonne ja toimivuus
Fengshui on itäaasialaisena menetelmänä erilainen kuin analyyttiset länsimaiset menetelmät. Siitä syystä fengshui vaikuttaakin länsimaalaisesta ajattelusta katsoen epätieteelliseltä. Aasialaisessa ajattelussa näkyvän ja näkymättömän maailman ilmiöt sulautuvat yhteen, ja niiden keskinäisiä vaikutuksia tarkastellaan. Fengshuissa on kyse sopusoinnin luomisesta ihmisen ja hänen oman lähiympäristönsä kanssa, ja asioiden välillä virtaavien voimien ja niiden sääntöjen tunnistaminen edellyttää eläytymiskykyä ja tunteellisuutta. Järkeä fengshuissa aletaan hyödyntää näiden voimien tunnistamista seuraavassa aktiivisessa itsetarkkailussa ja tietoisessa toiminnassa.
Periaatteet
Fengshuissa uskotaan, että ihmisen asuin- ja työrakennukset sekä hänen esi-isiensä hautojen sijoitus vaikuttavat hänen onneensa ja menestykseensä. Fengshuin mukaan sopiville paikoille oikealla tavalla rakentaminen tuo onnea. Fengshuilla luodaan harmoninen ympäristö, jolla pyritään turvaamaan ihmisen terveys, varallisuus ja hedelmällisyys. Kiinassa fengshuin näkökohdat otetaan perusteellisesti huomioon niin talonrakennuksessa, sisustuksessa kuin hautapaikan valinnassakin. Koska hautapaikaksi kelpaa vain kaikkein paras mahdollinen, hauta voidaan sijoittaa erikoiseenkin paikkaan, kuten keskelle peltoa.
Qi
thumb|170px|Kattoon ripustettavilla [[tuulikelloilla voidaan qitä tilanteen mukaan vahvistaa tai sen virtausta hidastaa.]] Fengshuin keskeisin käsite on qi-energia, elämää synnyttävä ja sitä ylläpitävä voima. Qi virtaa kaikkialla, ja se vaihtaa suuntaansa luonnonmuutosten ja ihmisten toiminnan seurauksena. Qi-virtauksia on hyvää tekeviä (sheng) sekä vahingoittavia (sha). Fengshuin mukaan ihminen tuntee hyvän qin rauhoittavana ja huonon qin epämiellyttävänä.
Qi virtaa talon sisään kaikista aukoista, mutta yleensä etuoven kautta. Se virtaa kaikkien tilojen kautta ja poistuu aukosta, joka on ovea vastapäätä. Qin liikkeistä ja jakautumisesta talossa tai huoneistossa pyritään saamaan tietoa luopan-kompassin tai bagua-diagrammin avulla.
Sha qi tarkoittaa, että qi-voima on liian vahvaa, eikä sen vaikutuksessa pidä oleskella. Sha qitä aiheuttavat usein suorat linjat ja terävät kulmat. Liian terävät kulmat tulisi siksi yrittää peittää. Maastossa sha qitä syntyy usein pitkillä silloilla tai suorilla moottoriteillä, ja kaupungeissa, joissa on suoria ja leveitä katuja tai ruutuasemakaavan mukaan suunniteltuja kaupunginosia. Sha qitä syntyy myös, kun korkeista tai terävistä rakennuksista lähtevät linjat osoittavat kohtisuoraan talon sisäänkäyntiä kohti. Tällaisia voivat olla lipputangot, puhelinpylväät tai kirkontornit.
Viisi elementtiä
Kiinalaisen maailmankatsomuksen ja fengshuin ”viisi elementtiä” ovat vesi, tuli, puu, maa ja metalli, joista kaikki materia näkemyksen mukaan koostuu. Fengshuin mukaan ne sisältävät energioita, jotka vaikuttavat ihmisiin eri tavoin. Kotona pyritään saavuttamaan tasapaino näiden elementtien kesken, mistä voi seurata myös sisäinen tasapaino.
Phnom Penh
Historia
Kaupungin asukasluku laski dramaattisesti punakhmerien hirmuhallinnon aikana – vielä vuonna 1975 Phnom Penhissä asui noin kaksi miljoonaa ihmistä. Punakhmerit tyhjensivät koko kaupungin valtaantulonsa jälkeen 17. huhtikuuta 1975. Phnom Penh oli aavekaupunki yli kolmen vuoden ajan. Vietnamin valloitettua maan Kambodžan–Vietnamin sodassa tammikuussa 1979 alkoi hidas jälleenasuttaminen.
István Kozma
István Kozma kuoli auto-onnettomuuden seurauksena 9. huhtikuuta 1970.
Scala (ohjelmointikieli)
Scala on moniparadigmainen ohjelmointikieli, joka on suunniteltu yhdistämään olio- ja funktionaaliset ajatusmallit. Nimi Scala tulee skaalautuvasta kielestä (Scalable language) tarkoittaen, että kieli on suunniteltu kasvamaan käyttäjiensä tarpeiden mukana.
Kuhmoisten taistelu
Ensimmäinen hyökkäys Kuhmoisiin
Punaiset hyökkäsivät Kuhmoisiin kahden päivän ajan, mutta eivät kuitenkaan onnistuneet murtamaan valkoisten puolustuslinjaa, vaan joutuivat lopulta vetäytymään takaisin Padasjoelle. Suomen sotasurmat -tietokannan mukaan taistelussa kaatui viisi valkoista ja yksi punainen.
Hyökkäys kirkonkylään
Punaisten hyökkäys käynnistyi lopulta aamuyöllä 10. maaliskuuta, jolloin Lambert Grönroosin johtamat joukot lähtivät kirpeässä pakkassäässä Vehkajärveltä kohti Kuhmoisten kirkonkylää. Vajaan parinkymmenen kilometrin marssin jälkeen ne saapuivat kello 8 aikaan Padasjoelle johtavan maantien risteykseen, josta punaiset karkottivat valkoisten etuvartion. Kun Padasjoen suunnasta saapunut pataljoona liittyi kohtaamispaikassa mukaan, hyökkäysosasto oli yli tuhannen miehen vahvuinen.
Pahan pauloissa
Juoni
Wall Streetin lakimies Joe Morse sekaantuu asiakkaansa laittomiin liiketoimiin, asettaa näin rehellisenä vedonlyöntivälittäjänä toimivan veljensä vaaraan ja joutuu itse päämiehenään toimivan suurrikollisen ja poliisin välienselvittelyn keskelle.
Sikkimin kuningaskunta
Sikkimin kuningaskunta (sikkimiksi འབྲས་ལྗོངས། Drenjong), tai Dremoshong, oli vuosina 1642–1975 Himalajalla sijainnut kuningaskunta. Kuningaskunnasta tuli Intian osavaltio vuonna 1975 kansanäänestyksen tuloksena.
Kuningaskunnan valtionuskonto oli tiibetinbuddhalaisuus. Maan ja sen alkuperäisen väestön kulttuuri oli vahvasti muutenkin vahvasti sidoksissa tiibetinbuddhalaisuuteen.
Tie osaksi Intiaa
Intian armeija hyökkäsi Sikkimin kaartia vastaan 9. huhtikuuta 1975 ja kukisti sen melko nopeasti. Tämän jälkeen kuningas asetettiin kotiarestiin. . Sikkimin monarkiasta järjestettiin kansanäänestys vuonna 1975, jossa 97,5 % äänestäjistä kannatti monarkian lakkauttamista.
Sikkimistä tuli virallisesti osa Intiaa 16. toukokuuta 1975. Samalla Chogyalin virka lakkautettiin ja entinen kuningasperhe pyrittiin pitämään poissa politiikasta. Viimeinen kuningas Palden Thondup Namgyal kuoli vuonna 1982 syöpään ja hänen vaimonsa Hope Cooke muutti Yhdysvaltoihin. .
Wimbledonin tennisturnaus 2021
Wimbledonia ei pelattu vuonna 2020 koronaviruspandemian vuoksi. Tänä vuonna turnaus järjestettiin tiukoin rajoituksin.
Panteismi
Panteistisia ajatuksia esiintyy esimerkiksi hindulaisuuden Advaita Vedanta -koulukunnassa, joissain kabbalistisen juutalaisuuden suuntauksissa, kelttiläisessä henkisyydessä ja suufimystiikassa. Länsimaisen filosofian historiassa on ollut useita panteistisesti ajatelleita filosofeja. Panteistisia käsityksiä ovat kannattaneet esimerkiksi Giordano Bruno, Baruch Spinoza, Johann Wolfgang von Goethe, Friedrich von Schelling, Charles S. Peirce, William James, Ernst Haeckel ja Henri Bergson. Myös populaarikulttuurissa käsitellään joskus panteistisia teemoja, kuten elokuvissa Tähtien sota, Avatar ja Leijonakuningas.
Jokeri (sarjakuvahahmo)
Jokeri on DC Comics -sarjakuvakustantamon sarjakuvissa esiintyvä kuvitteellinen hahmo. Jokeri on supersankari Batmanin arkkivihollinen ja vastuussa monista Batmanin elämän surullisista tapahtumista, kuten Barbara Gordonin halvaantumisesta ja toisen Robinin, Jason Toddin kuolemasta sekä James Gordonin toisen vaimon Sarah Essenin murhasta. Bob Kanen, Bill Fingerin ja Jerry Robinsonin luoma superroisto esiintyi ensi kerran vuoden 1940 ensimmäisessä Batman-lehdessä.
Erityiskyvyt ja heikkoudet
Jokeri on mielisairas psykopaatti, joka ei kaihda mitään rikosta jäätelövarkauden ja kansanmurhan väliltä. Hänen hahmonsa on hyvin teatraalinen ja tämä heijastuu myös hänen tekemissään rikoksissa; hän esimerkiksi jättää rikospaikalle jokerikortin, jotta rikosta tutkivat varmasti tietävät hänen tehneen rikokset. Hän on kuitenkin lahjakas erityisesti kemian ja taiteen osalta.
Muissa medioissa
thumb|200px|[[Cesar Romeron Jokeri vuoden 1966 Batman-elokuvasta.]]
Batwoman
Jokeri esiintyi vuosina 2019-2022 esitetyssä Batwoman -sarjassa, jossa häntä esitti Nathan Dashwood. Sarjassa Jokerin nimeksi kerrottiin Jack Napier ja myöhemmin selvisi, että Batman oli tappanut Jokerin jossakin vaiheessa sarjan tapahtumien aikana Luke Foxin kertoessa Kate Kanelle, että Jokeri ei ole Arkhamissa.
Batman (1989)
Elokuvassa hahmo tunnettiin Jack Napier -nimisenä gangsterina, joka oli rikollispomo Carl Grissomin apuri. Hän muuttui Jokeriksi kohdatessaan Batmanin kemikaalitehtaalla, jossa hän yritti ampua Batmanin. Luoti kuitenkin kimposi hänen omaan naamaansa, minkä seurauksena Napier putosi kemikaalisammioon. Noustuaan pois sammiosta hän huomasi naamansa kokeneen rajun muutoksen ja luodin aiheuttaman haavan vuoksi Napierin naama näytti järkyttävältä. Hän yritti korjata haavan kuumalla höyryllä ja leikkauksella, mutta nämä aiheuttivat vain Napierille pysyvän virneen naamalle. Nähtyään kasvonsa Napier sekosi täysin ja tappoi entisen pomonsa Grissomin. Napier otti haltuunsa Grissomin rikollisorganisaation ja aloitti Gothamissa oman rikosaallon, jonka tarkoitus oli tappaa Batman, joka hänen mielestään saa liikaa huomiota lehdistössä. Jokeri taistelee elokuvan lopussa Batmania vastaan Gothamin katedraalin huipulla, josta hän lopulta putoaa kuolemaansa yrittäessä paeta paikalta helikopterilla.
thumb|200px|[[Heath Ledgerin Jokeri vuoden 2008 Yön ritari -elokuvasta.]]
Suicide Squad (2016)
Takaumat kertovat kuinka Jokeri oli Gotham Cityn vaikutusvaltaisin rikollisjohtaja, joka manipuloi psykiatri Harleen Quinzelin rakastumaan häneen ollessaan tämän potilaana Arkhamin mielisairaalassa. Vallattuaan mielisairaalan kätyreidensä avulla, Jokeri antaa hänelle šokkiterapiaa ja houkuttelee tämän altistumaan samoille kemikaaleille, joista Jokeri itse sai valkoisen ihonsa, viimeistellen Quinzelin muutoksen Harley Quinniksi. Batman kuitenkin vangitsi Harleyn, jonka Amanda Waller pakotti osaksi rikollisista kokoamaansa iskuryhmää. Nykyhetkessä Jokeri pyrkii vapauttamaan Harleyn iskuryhmästä kiduttamalla yhtä vanginvartijoista ja kiristämällä yhden tiedemiehistä deaktivoimaan Harleyyn piikitetyn nanoräjähteen. Kappattuaan yhden Wallerin helikoptereista, Jokeri kätyreineen yrittää pelastaa Harleyn, mutta helikopteri ammutaan alas ja parivaljakko joutuu jälleen erilleen toisistaan. "Suicide Squadin" voitettua Lumoojattaren, Jokeri ja hänen kätyrinsä hyökkäävät Belle Reven vankilaan ja vapauttavat Harleyn.
Batman: Under the Red Hood
John DiMaggio toimi Jokerin äänenä vuoden 2010 elokuvassa Batman: Under the Red Hood, joka pohjautuu samannimiseen sarjakuvatarinaan.
Batman: Mask of the Phantasm
Jokeri esiintyy vuoden 1993 animaatioelokuvassa Batman – Mustan kostajan paluu, jossa häntä ääninäyttelee Mark Hamill. Elokuvassa Jokeri silminnähden kuolee räjähdyksessä, mutta hänen ruumistaan ei löydetä, mikä jättää hänen kohtalonsa avoimeksi.
Batman Unlimited
Jokeri esiintyy vuosina 2015-16 julkaistussa animaatiosarjassa Batman Unlimited ja sarjan pohjalta tehdyissä animaatioelokuvissa Batman Unlimited: Monster Mayhem ja Batman Unlimited: Mechs vs. Mutants. Sarjassa ja elokuvissa Jokeria ääninäytteli Troy Baker.
Harley Quinn
Jokeri esiintyy Harley Quinn -animaatiosarjassa, jossa häntä ääninäyttelee Alan Tudyk. Ensimmäisen kauden päätösjaksossa Jokeri putoaa kemikaalisammioon, joka palauttaa Jokerin silminnähden normaaliksi ihmiseksi. Sarjan toisella tuotantokaudella hyväksi muuttunut ja muistinsa menettänyt Jokeri tapaa Bethany nimisen yksinhuoltajaäidin ja rakastuu häneen aloittaen suhteen hänen kanssaan toimien samalla tämän lasten isäpuolena. Myöhemmin Harley Quinn pudottaa Jokerin samaan kemikaalisammioon, mikä palauttaa Jokerin ennalleen. Jokeri päättää tästä huolimatta jäädä Bethanyn luo, joka antaa Jokerille anteeksi tämän tunnustettua tunteensa tätä kohtaan. Sarjan kolmannella kaudella Jokeri on suurimmaksi osaksi hylännyt entisen rikollisen elämänsä ja myöhemmin hänet valitaan Gothamin uudeksi pormestariksi. Kauden päätösjaksossa Jokeri pidättää Bruce Waynen veronkierrosta epäiltynä.
Batman: Hush
Jokeri esiintyy vuoden 2019 animaatioelokuvassa Batman: Hush, joka pohjautuu samannimiseen sarjakuvaan. Jokeria ääninäyttelee elokuvassa Jason Spisak.
Dauidin Psalttari
Karjalaisten jumalat
Karjalaisten jumalina mainitaan: Rongoteus, Pellonpekko, Vironkannas, Äkräs, Köndös, Ukko, Rauni, Kekri, Hiisi, Veden emo, Nyrckes ja Hittavainen.
General Dynamics
Yhtiön historia alkaa vuodesta 1899, jolloin Electric Boat perustettiin. Vuonna 1953 yhtiö osti Convairin.
Vuonna 2013 konserni oli ruotsalaisen rauhantutkimuslaitos Siprin mukaan maailman kuudenneksi suurin aseteollisuusyhtiö. Yhtiön liikevaihto oli vuonna 2013 yhteensä 31,218 miljardia Yhdysvaltain dollaria. Tästä aseteollisuuden osuus oli 60,3 % (18,836 mrd USD, toisen lähteen mukaan 18,660 mrd USD). Yhtiön toimitusjohtajana ja hallituksen puheenjohtajana toimii Phebe Novakovic. Työntekijämääräksi kerrotaan noin 96 000.
Lord of War
Juoni
Kun Yuri alkaa työskennellä vakituisesti asekauppiaana, hän tapaa Interpol-agentti Jack Valentinen, joka on omistautunut asekaupan vastaiselle taistelulle. Heidän ensimmäinen kohtaamisensa on Kolumbian rannikon lähistöllä, kun Yuri on salakuljettamassa rynnäkkökivääreitä rahtilaiva Kristolilla. Kun Valentine ja joukko muita Interpol-agentteja saapuu rahtilaivalle tarkistamaan lastin, Yuri ja Vitaly antavat laivalle uudeksi nimeksi Kono. Valentine ei myöskään löydä salakuljetettuja aseita, koska Yuri on piilottanut ne laatikoihin perunoiden alle.
Zach Braff
Elokuvia, joista Braff myös tunnetaan, ovat muiden muassa Ystävyyden kirot (2000), Garden State (2003), Pikku Kananen (2005), The Last Kiss (2006), Mahtava Oz (2013), Wish I Was Here (2014).
Pääsiäinen
Pääsiäisen ajankohta
Ortodoksiset kirkot ovat pitäytyneet pääsiäisen suhteen vanhassa ajanlaskussa (juliaaninen kalenteri), minkä takia itäisessä kristikunnassa pääsiäinen sijoittuu nykyisin välille 4.4.–8.5. Muista poiketen Suomen ortodoksinen kirkko viettää kuitenkin pääsiäistä samaan aikaan kuin gregoriaanista kalenteria käyttävä läntinen kristikunta.
Pääsiäisruoat
pienois|pysty|[[Mämmi on ruispuuron tapainen pääsiäisruoka.]] Länsisuomalaisessa talonpoikaisyhteiskunnassa perinteisiä pääsiäisruokia olivat mämmi, munamaito, verimakkarat, tuore leipä, lammaspaisti ja uunijuusto. Nykyään Suomen pääsiäisruokiin kuuluu myös ortodokseilta periytynyt pasha. Pääsiäisenä on myös tapana syödä erilaisia suklaita ja muita herkkuja.
Pääsiäisnoidat
pienois|pysty|Pieni pääsiäisnoita on lähdössä kierrokselleen virpomisoksineen ja koreineen. Pääsiäisnoidat tunnetaan nykyään varhaisesta pääsiäisnoitailmiöstä muuntuneena lasten leikkinä, virpovien noitien perinteenä. Historiallisesti pääsiäisnoidat eli trullit ovat erityisesti kotieläimiä kohtaan pahantahtoisiksi uskottuja olentoja tai näitä esittäviä ihmisiä. Ruotsin kielessä troll tarkoittaa peikkoa ja nykyisin myös noitaa. Uskottiin, että kotieläimet ovat pitkäperjantain ja lankalauantain illan aikana alttiina pahalle. Toisaalta tuolloin harjoitettiin nimenomaan tätä uskomusta vahvistavia menoja, kuten esimerkiksi leikattiin eläimistä karvoja ja nahanpaloja. Trulleina toimivat yhteisöstä syrjäytyneet naiset, jotka näin ilmaisivat naapureitaan kohtaan tuntemaansa kateutta. Uskottiin, että pitkäperjantain ja pääsiäissunnuntain välisenä lauantaina Jumalan suojeleva vaikutus on pienimmillään ja silloin noidat pääsivät mellastamaan maailmassa. Siksi pääsiäislauantaina pelättiin noitia ja pahan karkottamiseksi muun muassa poltettiin pääsiäiskokkoja. Nykyinen pääsiäisnoitaleikki on lasten viihteeksi kehitetty yhdistelmä pääsiäislauantain trulliperinnettä (pikkunoidaksi pukeutuminen) ja virpomisperinnettä (virpovitsat, onnentoivotus ja palkan vaatiminen). Etelä-Suomessa vastaava päivä on palmusunnuntai.
Sokoton kalifaatti
Historia
Kalifi Muhammadu Bello kuoli vuonna 1837, ja häntä seurasi hallitsijana Abu Bakr Atiku. Bellon seuraajista yksikään ei määrännyt kalifaatissa erityisen merkittäviä uudistuksia, eikä heistä keneltäkään tunneta valtiollisia asioita käsitteleviä kirjoituksia.
Hallinto
Aiemmista hausojen valtioista poiketen Sokotossa valta harvemmin periytyi viranhaltijan jälkeläisille. Enemmän merkitystä arvojärjestyksessä etenemisessä oli puhdasoppineisuudella ja moraalisten hyveiden noudattamisella.
Babymetalin diskografia
Tämä on japanilaisen metalli- ja J-pop-musiikkia yhdistelevän Babymetalin diskografia.
GeForce 9 -sarja
Mallit
Sarjan mallit ovat:
NVIDIA GeForce 9-sarjan tietoja
Huippumallien 8800 → 9800 välillä muistikaista kavennettiin 384 bitistä 256 bittiin kustannussyistä. Kellotaajuuden nosto kuitenkin kompensoi tästä aiheutuneen suorituskykyhäviön ja 9800-sarja on silti 8800-sarjaa tehokkaampi. Piirillä on 128 varjostinsuoritinta, sama määrä kuin edeltäjälläkin.
9600 sarja
9000-sarja tukee myös piirisarjan integroidun näytönohjaimen sekä erillisen näytönohjaimen yhteistoimintaa, Nvidia kutsuu tätä nimellä Hybrid SLI.
RAC-ralli 1995
Tapahtumia
Tallikavereina ajaneet Colin McRae ja Carlos Sainz olivat tasapisteissä kauden viimeiseen kilpailuun lähtiessä. McRae kärsi rengasrikon ja yritti ajaa renkaan täyttävän paikka-aineen voimalla, mutta rengas lähti vanteelta ja hän joutui vaihtamaan sen. Sainzin auton moottorin lämpötila vaihteli, ja huolena oli että hän joutuisi keskeyttämään ollessan yli minuutin johtoasemassa. Toisen päivän viimeisellä erikoiskokeella McRaen auton pyöräntuenta rikkoutui hänen ajaessaan leveäksi, mutta McRae ja Ringer pääsivät huoltoon saakka. Kilpailun päätteeksi Colin McRae voitti kilpailun sekä kuljettajien maailmanmestaruuden 27 vuoden ja 109 päivän ikäisenä.
Paul Keres
Ura
Paul Keres kuoli sydänkohtaukseen Helsingissä 59-vuotiaana ollessaan kotimatkalla Vancouverista.
Lehdet
Joose Norri: 90 vuotta Paul Keresin syntymästä (Suomen Shakki 1/2006)
Merope (mytologia)
Messenian kuningatar
Merope oli Messenian kuningatar, jonka miehen Kresfonteen Polyfontes murhasi. Merope kätki kuitenkin murhaajalta kolmannen pienokaisensa, jonka Hyginus kertoo olleen Telefon ja Apollodoros Aipytos. Kasvettuaan aikuiseksi Meropen poika palasi takaisin ja tappoi Polyfonteen kesken tämän uhritoimituksen.
Profile Vehicles
Profile Vehicles Oy on suomalainen konserni, jonka toimialana on moottoriajoneuvojen korien valmistus. Suurin yksittäinen osa on ambulanssien valmistus, jossa konserni on markkinajohtaja pohjoismaissa. Yritys on toimittanut yksityisambulansseja useiden valtioiden päämiehille mm. Thaimaan kuninkaalle ja Saudi-Arabian kuninkaalle.
Thabo Mbeki
Tausta
Mbeki hankki myös sotilaskoulutuksen Neuvostoliitossa ja asui Botswanassa, Swazimaassa ja Nigeriassa. Pääosan ajasta hän vietti Lusakassa, Sambiassa, jossa ANC:n päämaja sijaitsi. Maanpaon aikana Lesothon agentit murhasivat hänen veljensä Jama Mbekin vuonna 1982.
Presidenttinä
Presidenttikautenaan Mbeki ajoi talouden liberalisointia valtiovarainministeri Trevor Manuelin kanssa, joka sai talouden kasvamaan noin viiden prosentin vuosivauhtia. Mbeki nautti keskiluokan ja liike-elämän suosiota, mutta köyhyys ei vähentynyt odotetulla tavalla ja maa kärsi sekä rikosaallosta että korruptiosta.
Ignition (The Offspring)
Vaihtoehtorockin ja grungen aikakaudella julkaistu albumi toi yhtyeelle jonkin verran menestystä eteläisessä Kaliforniassa, ja The Offspringille alkoi näin kertyä kuuntelijoita. Tämä menestys johti myöhemmin läpimurtoon Smash-albumin julkaisun jälkeen. "Kick Him When He's Down" julkaistiin singlenä mainostamistarkoituksessa vuonna 1995, kun yhtye oli noussut suurempaan suosioon, ja se on yksi harvoista singleistä, jotka eivät esiinny kokoelma-albumilla Greatest Hits.
Tausta ja nauhoitus
Vuonna 1991 The Offspring lyöttäytyi yhteen tuottaja Thom Wilsonin kanssa nauhoittamaan Baghdad-EP:tä. Tämä EP oli välttämätön, jotta yhtye sai allekirjoitettua levytyssopimuksen Epitaph Recordsin kanssa. Wilson oli nimittäin yrittänyt saada The Offspringin vaihtamaan levy-yhtiötä Bad Religionin kitaristin Brett Gurewitzin pyörittämään Epitaphiin. Yhtyeen edellinen albumi The Offspring ei ollut täysin vakuuttanut Gurewitziä, mutta EP sai hänet antamaan yhtyeelle mahdollisuuden. Baghdadin menestymisen ansiosta The Offspring onnistui tekemään toisen kokopitkän studioalbuminsa. Bändi kävi kahdessa äänitysstudiossa kesäkuussa 1992 nauhoittamassa Ignitionia noudattaen samaa tuotantoaikataulua kuin The Offspringin ja Baghdadin kanssa, jotka olivat kumpikin nauhoitettu yhden kuukauden aikana.
Col du Galibier
thumb|Col du Galibier pohjoisesta katsottuna. Col du Galibier on Ranskan Alpeilla sijaitseva sola. Sen kautta kulkee liikenne Saint-Michel-de-Mauriennen ja Briançonin välillä ja sinne saavutaan col du Télégraphea myöten pohjoisesta ja col du Lautaret’n kautta etelästä. Sola on suljettu liikenteeltä talviaikaan lokakuusta kesäkuulle. Sola sijaitsee Arvan-Villardsin vuoriston ja Cerces-vuoriston välillä.
Ignition (The Offspring)
Julkaisu ja vastaanotto
Albumi on saanut yleisesti ottaen positiivisia arvioita aina ensimmäisen version julkaisuvuosista lähtien. Jotkut arvostelijat ovat jopa korottaneet Ignitionin yhdeksi The Offspringin parhaista albumeista. Lokakuussa 2011 albumi oli sijalla kaksi (Alice in Chainsin Dirtin ja Bad Religionin Generatorin välissä) Guitar World -lehden top-10 vuoden 1992 kitara-albumit -listalla. Albumi on saavuttanut suuren suosion varsinkin fanien keskuudessa, etenkin kappale "Dirty Magic" on arvostettu kappale. 17. kesäkuuta 2008 Epitaph julkaisi Ignitionin uudelleen (yhdessä Smashin kanssa) remasteroidussa muodossa. Tämä uusintajulkaisu julkaistiin samana päivänä kuin The Offspringin uusin studioalbumi Rise and Fall, Rage and Grace.
Triklosaani
Kemia
Triklosaani on heikosti veteen liukenevaa, mutta liukenee etanoliin, dietyylieetteriin ja vahvoihin emäsliuoksiin kuten 1-mooliseen natriumhydroksidiin useiden muiden fenolien tavoin.
Col du Galibier
Aiheesta muualla
45.06389°N, 6.40861°W
Fushimi Inari-taisha
Japanin keskiajalta nykyaikaan
Vielä Heian-kaudella Fushimi Inari-taishassa palvottiin kolmea kamia, mutta 1100-luvun jälkeen tähän triadiin liitettiin jossakin vaiheessa kaksi muuta jumaluutta, Tanaka no ōkami ja Shi no ōkami. Ne lienevät olleet alun perin pyhäkön sivupyhäköissä (sessha) palvottuja kameja, mahdollisesti paikallisväestön palvomia omaa aluettaan suojelevia kameja (jinushigami). Inari-festivaaliin nämä kamit otettiin vuonna 1266. Nykyiselle paikalleen Inarivuoren juurelle pyhäkkö lienee rakennettu Ashikaga Yoshinorin käskystä vuonna 1438, mutta pyhäkön päähalliin kaikki viisi kamia pyhitettiin vasta vuosikymmeniä myöhemmin Ōnin-sodan jälkeen. Vuonna 1467 alkaneessa sodassa pyhäkkö tuhoutui pahoin lähes koko muun kaupungin tavoin, ja myös valtaosa sen omistamista historiallisista dokumenteista paloi tuhkaksi. Päähallin uudelleenrakennus aloitettiin taistelujen laannuttua vuonna 1492, ja viisi kamia halliin siirrettiin (sengū) vuonna 1499. Vuorella sijainneen keskimmäisen pyhäkön tiedetään tuhoutuneen taifuunissa vuonna 1488. Nykyisin onkin epävarmaa, missä ylemmät pyhäkkörakennukset alun perin tarkkaan ottaen sijaitsivat.
Pääpyhäkkö
Pyhäkön näkymiä hallitsevat lukemattomat kirkkaanpunaiset torii-portit. Niiden koko vaihtelee kulkutien suurista porteista pieniin, votiivilahjoina myytäviin portteihin. Koska kettuja (kitsune) pidetään Inarin suojelijoina ja lähettiläinä, pyhäköllä on myös lukuisia kettupatsaita. Monilla niistä on suussaan riisiaitan avain.
Inarivuori
Kaikilla näistä vuorenhuipuista on omat pyhäkkönsä. Meiji-kaudella Inarivuorelta määriteltiin seitsemän paikkaa, joita pidetään historiallisten pyhäkköjen jäänteinä (神蹟地, shinsekichi). Sannominen pyhäkössä palvotaan Shiragiku-ōkamia, Ninominen pyhäkössä Aoki-ōkamia ja Ichinominen pyhäkössä Suehiro-ōkamia. Sannominen pyhäköltä löydettiin Meiji-kaudella korjaustöiden yhteydessä vanha metallipeili, joka on näytteillä Kioton kansallismuseossa. Myös Ainomine- ja Kōjingamine-huipuilla on pyhäkkö; Ainominella palvonnan kohde on Ise-ōkami, Kōjingaminella Gondayu-ōkami. Ainominen pyhäkkö tunnetaan erikoisesta Nunetorii-nimisestä (奴祢鳥居) torii-portistaan. Kōjingaminelta avautuu näkymä Kioton keskustan suuntaan.
Turismi
Pyhäkköä palvelevat aivan pyhäkön viereen rakennettu JR Nishi-Nihonin Nara-linjan Inarin rautatieasema ja kävelymatkan päässä sijaitseva Keihan-rautateiden Keihan-päälinjan Fushimi-Inarin rautatieasema.
Finnkino
Elokuvateatterit
Finnkinon Rovaniemen Maxim-elokuvateatteri siirtyi Bio Rexille vuoden 2014 alussa. Samalla Bio Rex myi Finnkinolle Espoon kauppakeskus Sellossa toimivan elokuvateatterinsa. Suomen lisäksi Finnkinolla on tytäryhtiöt Latviassa, Liettuassa ja Virossa.
Vaalipäällikkö
Vaalipäällikkö on luottamushenkilö, joka johtaa ja koordinoi vaaleissa ehdokkaana olevan henkilön tai puolueen vaalikampanjaa. Vaalipäällikkö voi johtaa esimerkiksi vaalimainontaa, vaalimainosten jakamista tai varojen hankkimista ehdokkaan vaalikampanjalle.
Nyrkkeily
thumbnail|250px|Olympiatyylin nyrkkeilyottelu käynnissä.
Nyrkkeily on kamppailu-urheilulaji, jossa kaksi kilpailijaa ottelee köysillä ympäröidyssä kehässä ja yrittää lyödä vastustajaansa nyrkkeilykäsineillä suojatuilla nyrkeillään. Vastustajaa saa lyödä ainoastaan nyrkin etuosalla, ei avokämmenellä tai kämmensyrjällä. Myös lyöminen niskaan, selkään, munuaisiin tai vyötärön alapuolelle on kiellettyä. Lisäksi kyynärpäällä lyöminen, vastustajasta roikkuminen tai kiinnipitäminen, maassa olevan lyöminen, potkiminen ja jalan päälle astuminen ovat kiellettyjä. Vasenkätistä nyrkkeilijää kutsutaan englanninkielisellä sanalla southpaw ja oikeakätistä termillä orthodox.
Historia
thumb|Nyrkkeilyä esittävä kuva [[Minolainen kulttuuri|minolaisessa freskossa.]]
Varhainen historia
Nyrkkitaistelu mainitaan jo Homeroksen runoissa. Nyrkkeily oli mukana Olympian kisojen ohjelmassa ensi kertaa vuonna 688 eaa. Ensimmäiset säilyneet nyrkkeilyn säännöt ovat antiikin Kreikasta. Tuolloisen antiikin kreikkalaisnyrkkeilyn otteluissa ei ollut eriä, vaan ottelu jatkui niin kauan kunnes vastustaja luovutti tai oli kykenemätön jatkamaan. Antiikin ajan suurissa urheilukilpailuissa valtaosa ottelijoista oli rikkaista ja arvostetuista suvuista. Nyrkkeilyä on kuvattu laajalti kreikkalaisessa kirjallisuudessa, muun muassa Homeroksen Iliaassa.
Ammattilaisnyrkkeilyn kehitys
thumbnail|250px|Jack Dempsey ja Georges Carpentier kehässä ennen ottelun alkua vuonna 1921. Vuonna 1891 yksityinen lontoolainen seura National Sporting Club alkoi järjestää omia, ammattilaisten hanskat kädessä käymiä otteluita, omilla ehdoillaan. Vuonna 1919 perustettiin the British Boxing Board of Control BBBC. Vuonna 1909 Lonsdalen jaarli myönsi ensimmäisen mestaruusvyön NSC:n mestaruusottelun voittajalle.
1900-luvun alkupuoliskon aikana ammattilaisnyrkkeilyn painopiste siirtyi Britanniasta Yhdysvaltoihin. Vaikka mitään virallisia maailmanmestaruuksia ei ollutkaan, yleisesti maailmanmestarina pidettiin The National Police Gazette -lehdellä listattuja nimiä. 1920-luvulla NBA (National Boxing Association) ryhtyi järjestämään maailmanmestaruusotteluita. Samaan aikaan perustettiin Ring Magazine, joka julkaisi mestarien luetteloita. Vuonna 1962 NBA vaihtoi nimensä WBA:ksi (World Boxing Association), ja seuraavana vuonna se sai ensimmäisen kilpailijansa WBC:n (World Boxing Council). Kumpikaan niistä ei ollut yleisesti tunnustettu ja tästä johtuivat muun muassa erimielisyydet maailmanmestaruuksista. Vuonna 1983 perustettiin lisäksi uusi järjestö IBF (International Boxing Federation), jolla on myös omat maailmanmestaruutensa kussakin painoluokassa. Vuonna 1988 syntyi vielä neljäs suuri maailmanlaajuinen järjestö WBO (World Boxing Organization) kun joukko puertoricolaisia ja dominikaanisia liikemiehiä riitaantui WBA:n kanssa.
Amatöörinyrkkeily
Tuomarin tärkein tehtävä on kuitenkin taata ottelijoiden turvallisuus. Tyrmäykset ovatkin amatöörinyrkkeilyssä varsin harvinaisia, sillä tuomari yleensä keskeyttää epätasaiset ottelut ennen kuin mitään ehtii tapahtua. Myös avustaja voi tehdä luovutuksen heittämällä pyyhkeen kehään kesken ottelun havaittuaan vastustajan olevan ylivoimaisesti suojattiaan paremman. Muutenkin nyrkkeilijöiden turvallisuudesta huolehditaan tarkasti erityisin säännöin. Väistämisen taito lisää myös turvallisuutta, sivuväistöt, U-väistöt, taaksenykäisyväistö, pudotusväistö ja taakseaskelväistö opetetaan jo seurojen nyrkkeilykoulujen alkeissa. Myös iskujen poimimiset kyynärvarsilla, veitsitorjunnat sivukoukuille ja päähän kohdistettujen iskujen poimimiset/torjumiset kämmeneen lisäävät koskemattomuutta ja siten lajin turvallisuutta. Ottelijoilla täytyy olla muun muassa voimassa oleva lääkärintodistus, lisenssivakuutus ja kilpailukirja. Myös alasuojat, hammassuojat, käsisiteet sekä pääsuoja (vain naisilla) ovat sääntöjen mukaan pakolliset ja lisäävät konkreettisesti ottelijoiden turvallisuutta. Turnauksissa lääkäri tarkastaa nyrkkeilijöiden kunnon ennen jokaista ottelua.
Boxer/out fighter
Klassinen nyrkkeilijä tunnetaan myös nimellä "out fighter". Tässä tyylissä on tärkeää säilyttää tietty välimatka vastustajaan. Tässä tyylissä hyödynnetään omaa ulottuvuutta sekä jabia eli etummaisen käden suoraa ja vähitellen väsytetään vastustajaa. Tällä ottelutyylillä vastustaja voitetaan usein tuomariäänin täysien erien jälkeen vaikka jotkut nyrkkeilijät, kuten Lennox Lewis voittavat monet otteluistaan tyrmäyksellä. Tällä ottelutyylillä on kohtalaisen helppo kontrolloida ottelun tempoa.
Essentialismi
Essentialismin seuraukset
Olemusajattelu johtaa siihen, että ihmisen olemus sekä oikea ja väärä toiminta johdetaan luonnollisesta järjestyksestä, jota todellisuus itsessään noudattaa. Esimerkiksi keskiajalla kristilliset jumaluusoppineet puhuivat luonnonlaista, joka määrittää hyvän ja pahan. Olemusajattelua on sanottu naturalistisen virhepäättelyn yleisimmäksi muodoksi. Arkiajattelussa olemusajattelun on sanottu näyttäytyvän tapoina ajatella ”näin asia on” tai ”näin on aina ollut”.
Postmoderni essentialismin kritiikki
Postmoderni sosiaalisen oikeudenmukaisuuden teoria on vastaavasti arvostellut eri vähemmistöryhmiin suhtautumista ’essentialismista’. Sillä tarkoitetaan, että näihin ryhmiin kohdistetaan stereotyyppisiä ja virheellisiä ennakkoluuloja niiden pysyvästä olemuksesta. Postkolonialistista teoriaa kehittänyt Gayatri Chakravorty Spivak kirjoitti ”strategisesta essentialismista”. Sillä hän tarkoitti kielenkäyttöön perustuvaa hallintaa, joka tapahtuu niputtamalla alistettu ryhmä yhtenäiseksi kokonaisuudeksi halveksunnan ja ennakkoluulojen pohjalta.
Heikki Nykänen (toimittaja)
Nykänen ilmoitti eroavansa Kustannus Oy Demarin toimitusjohtajan paikalta 16. syyskuuta 2009 ja kertoi, että hänen uusi tehtävänsä liittyy lehdistön ja työväenliikkeen taloudelliseen toimintaan.
Aleksandrinskin teatteri
pienoiskuva|Aleksandriskin teatteri vuonna 1901–1902. pienoiskuva Teatteri rakennettiin vuosina 1828–1832 Aleksandrinski-aukiolle (nykyinen Ostrovski-aukio), joka sijaitsee Nevski Prospektilla Venäjän kansalliskirjaston ja Anitškovin palatsin välissä. Teatteri ja aukio on nimetty Nikolai I:n puolison keisarinna Aleksandra Fjodorovnan mukaan. Rakennus on osa Unescon maailmanperintöluetteloon kuuluvaa Pietarin historiallista keskustaa ja siihen liittyviä rakennusmuistomerkki ryhmiä.
Aleksandrinskin lavalla on esitetty lukuisten venäläisten näytelmien kantaesitykset, kuten Aleksandr Gribojedovin, Aleksandr Ostrovskin ja Anton Tšehovin näytelmiä. Tunnettuja ohjaajia teatterissa ovat olleet Vsevolod Meyerhold, Grigori Kozintsev, Georgi Tovstonogov ja Nikolai Akimov. Myös tunnettu balettien näyttämösuunnittelija Léon Bakts on uransa alkuaikoina työskennellyt siellä.
Prioni
Prionit (akronyymi sanoista proteinaceous infectious particle, proteiinin kaltainen tarttuvia tauteja aiheuttava hiukkanen) ovat tulehdusta aiheuttavia, itseään jäljentäviä valkuaisainerakenteita. Ne ovat rakenteeltaan muuttuneita proteiineja, jotka eivät pilkkoudu valkuaisaineita hajottavilla entsyymeillä kuten normaalisti. Niiden tarkkaa toimintaa ja itsensäkopioinnin mekanismia ei vielä tunneta. Yleisesti kuitenkin hyväksytään, että ne aiheuttavat joukon aikaisemmin tiedettyjä, mutta vähän ymmärrettyjä sairauksia. Prionien tuottamia sairauksia kutsutaan TSE-sairauksiksi (transmissible spongiform encephalopathy, tarttuva sienimäinen aivosairaus). Näitä on lampaan scrapie, joillakin Papua-Uuden-Guinean fore-ihmissyöjäheimon jäsenillä oleva kuru, fataali familiaalinen insomnia (FFI) sekä hullun lehmän tauti, joka ihmisellä aiheuttaa Creutzfeldt–Jakobin taudin (CJD). Kaikki tuhoavat aivokudosta, ovat tappavia, eikä niille ole hoitoa.
Nopankylä
Tunnustus
Vuonna 2009 Nopankylä valittiin vuoden eteläpohjalaiseksi kyläksi.